b'\n_START_ARTICLE_\nIbiza-aff\xc3\xa6ren\n_START_PARAGRAPH_\nIbiza-aff\xc3\xa6ren er en politisk skandale i \xc3\x98strig, der i maj 2019 f\xc3\xb8rte til et sammenbrud af regeringskoalitionen \xc3\x96VP og FP\xc3\x96. Udl\xc3\xb8seren til den politiske aff\xc3\xa6re var offentligg\xc3\xb8relsen af en video i en villa p\xc3\xa5 Ibiza i 2017, hvor Heinz-Christian Strache, indtil da vicekansler i den \xc3\xb8strigske regering, ledet af Sebastian Kurz, og partiformand for FP\xc3\x96, og FP\xc3\x96-politikeren Johann Gudenus, indtil da  medlem af \xc3\x98strigs nationalr\xc3\xa5d var til stede. I videoen optagelsen tilb\xc3\xb8d Strache statslige kontakter til en udenlandsk kvinde som opgav at v\xc3\xa6re en velst\xc3\xa5ende, mulig sponsor til partiet. Hun oplyste at v\xc3\xa6re niece til en russisk oligark, men det hele var en falsk forestilling._NEWLINE_Samtalen mellem Strache og kvinden drejede sig blandt andet om skjulte valgkampdonationer til FP\xc3\x96, overtagelse af avisen Kronen Zeitung, og mulighederne for at \xc3\xa6ndre redaktionen til fordel for FP\xc3\x96. De talte om en mulig \xc3\xa6ndring af det \xc3\xb8strigske mediesystem og mulighederne for at f\xc3\xa5 partidonationer uden at involvere \xc3\x98strigs rigsrevision. Alt dette skulle ske mod mulige genydelser fra FP\xc3\x96 i form af statslige opgaver, hvis partiet vandt valget i 2017. Optagelsen var en f\xc3\xa6lde, lavet i juli 2017 af ukendte personer. Sagen blev offentliggjort af Der Spiegel og S\xc3\xbcddeutsche Zeitung den 17. maj 2019. Skandalen opn\xc3\xa5ede hurtigt opm\xc3\xa6rksomhed b\xc3\xa5de nationalt og internationalt. Den f\xc3\xb8lgende dag offentliggjorde Strache og Gudenus deres fratr\xc3\xa6den fra alle deres politiske poster. Om aftenen erkl\xc3\xa6rede Bundeskanzler Sebastian Kurz efter en samtale med forbundspr\xc3\xa6sidenten Alexander Van der Bellen enden p\xc3\xa5 koalitionen. _NEWLINE_Et v\xc3\xa6sentligt element derved var forbundspr\xc3\xa6sidentens afskedigelse af alle FP\xc3\x96 ministre. Det fremskudte nyvalg i \xc3\x98strig blev bekendtgjort til at finde sted i september 2019.'